รัฐบาลไทย-ข่าวทำเนียบรัฐบาล-"สูบน้ำเข้าบึงบอระเพ็ด เพื่อลดผลกระทบเอลนีโญ" ประสานพลังความร่วมมือภาคีเครือข่ายทุกภาคส่วน ช่วยกันดูแลสิ่งแวดล้อมให้คงอยู่กับลูกหลานในอนาคต
วันเสาร์ที่ 23 กันยายน 2566
23/09/2566
"สูบน้ําเข้าบึงบอระเพ็ด เพื่อลดผลกระทบเอลนีโญ" ประสานพลังความร่วมมือภาคีเครือข่ายทุกภาคส่วน ช่วยกันดูแลสิ่งแวดล้อมให้คงอยู่กับลูกหลานในอนาคต
ปลัด มท. ติดตามการป้องกันและลดผลกระทบจากสถานการณ์เอลนีโญในพื้นที่บึงบอระเพ็ด จังหวัดนครสวรรค์ พร้อมกดปุ่มเปิดเครื่องสูบน้ําเป็นปฐมฤกษ์ เน้นย้ํา ความสําเร็จและความล้มเหลวของการแก้ไขปัญหาหน้าแล้งบึงบอระเพ็ดอยู่ที่พี่น้องประชาชน
ปลัด มท. ติดตามการป้องกันและลดผลกระทบจากสถานการณ์เอลนีโญในพื้นที่บึงบอระเพ็ด จังหวัดนครสวรรค์ พร้อมกดปุ่มเปิดเครื่องสูบน้ําเป็นปฐมฤกษ์ เน้นย้ํา ความสําเร็จและความล้มเหลวของการแก้ไขปัญหาหน้าแล้งบึงบอระเพ็ดอยู่ที่พี่น้องประชาชน โดยผู้ว่าฯ นายอําเภอ ต้องบูรณาการทีม สร้างความเข้าใจและความตระหนักรู้ ความร่วมมือในการใช้น้ําอย่างรู้คุณค่า เพื่อร่วมรักษาระบบนิเวศบึงบระเพ็ดให้เป็นมรดกอันล้ําค่าของลูกหลานอย่างยั่งยืน
วันนี้ (23 ก.ย. 66) เวลา 08.45 น. ที่จุดสูบน้ําจากแม่น้ําน่านเข้าสู่ประตูระบายน้ําปากคลองบอระเพ็ด หมู่ที่ 7 ตําบลเกรียงไกร อําเภอเมืองนครสวรรค์ จังหวัดนครสวรรค์ นายสุทธิพงษ์ จุลเจริญ ปลัดกระทรวงมหาดไทย ลงพื้นที่ติดตามการป้องกันและลดผลกระทบจากสถานการณ์เอลนีโญในพื้นที่บึงบอระเพ็ด จังหวัดนครสวรรค์ โดยนายอรรษิษฐ์ สัมพันธรัตน์ อธิบดีกรมการพัฒนาชุมชน นายเธียรชัย ชูกิตติวิบูลย์ รองอธิบดีกรมป้องกันและบรรเทาสาธารณภัย นายประสพโชค อยู่สําราญ ที่ปรึกษาปลัดกระทรวงมหาดไทย นายยงยุทธ สุวรรณบุตร คณะทํางานรัฐมนตรีว่าการกระทรวงทรัพยากรธรรมชาติและสิ่งแวดล้อม นายชูโชค ศิวะคุณากร กรรมการผู้จัดการ บริษัท ผลิตภัณฑ์และวัตถุก่อสร้าง จํากัด (CPAC) ร่วมลงพื้นที่ โดยมี นายชยันต์ ศิริมาศ ผู้ว่าราชการจังหวัดนครสวรรค์ นายชาธิป รุจนเสรีผู้ว่าราชการจังหวัดกําแพงเพชร นายธีรพัฒน์ คัชมาตย์ผู้ว่าราชการจังหวัดอุทัยธานี นางสาวชุติพร เสชัง นายจุมพฎ วรรณฉัตรสิริ นายชุมพิชญ์ เดชะรัฐ รองผู้ว่าราชการจังหวัดนครสวรรค์ พลตํารวจตรี ชาญวิทย์ กนกนาก ผู้บังคับการตํารวจภูธรจังหวัดนครสวรรค์ ผู้ช่วยศาสตราจารย์ ดร. ภานุวัฒน์ ปิ่นทอง หัวหน้าศูนย์วิจัยวิศวกรรมน้ําและโครงสร้างพื้นฐาน มหาวิทยาลัยเทคโนโลยีพระจอมเกล้าพระนครเหนือ หัวหน้าส่วนราชการ กํานัน ผู้ใหญ่บ้าน ประชาชนผู้ใช้น้ํา และประธานองค์กรผู้ใช้น้ํารอบบึงบอระเพ็ด กว่า 200 คน ให้การต้อนรับ
โอกาสนี้ นายสุทธิพงษ์ จุลเจริญ ปลัดกระทรวงมหาดไทย ร่วมพบปะพูดคุยกับประชาชนผู้ใช้น้ํา และประธานองค์กรผู้ใช้น้ํารอบบึงบอระเพ็ด และเป็นประธานกดปุ่มเปิดเครื่องสูบน้ําจากแม่น้ําน่านเข้าสู่ประตูระบายน้ําปากคลองบอระเพ็ดเป็นปฐมฤกษ์ จากนั้น นายสุทธิพงษ์ จุลเจริญ ปลัดกระทรวงมหาดไทย และคณะ เดินทางไปเยี่ยมชมการดําเนินงาน "มหกรรมเมนูอาชีพทางเลือกคนนครสวรรค์" ที่เขตห้ามล่าสัตว์ป่าบึงบอระเพ็ด ตําบลพระนอน อําเภอเมืองนครสวรรค์ จังหวัดนครสวรรค์ ซึ่งได้มีการฝึกอบรมอาชีพให้กับประชาชน ทั้งด้านการทําอาหาร การทําการเกษตร และอาชีพอื่น ๆ ที่เป็นการลดการใช้ทรัพยากรน้ํา
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระบาทสมเด็จพระเจ้าอยู่หัว ทรงมีพระราชปณิธานอันมุ่งมั่นแน่วแน่ในการทําให้พสกนิกรชาวไทยทุกคนได้อยู่ในสิ่งแวดล้อมที่ดี ดังพระบรมราชโองการ "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง" เพื่อให้คนไทยทุกคนได้มีชีวิตความเป็นอยู่ที่มีความสุขอย่างยั่งยืน โดยเฉพาะอย่างยิ่ง "บึงบอระเพ็ด" ซึ่งเป็นบึงน้ําจืดขนาดใหญ่ที่สุดของภาคเหนือตอนล่าง ที่เป็นแหล่งรวมทรัพยากรทางธรรมชาติที่มีคุณประโยชน์อันมหาศาลให้กับพี่น้องประชาชนชาวจังหวัดนครสวรรค์และจังหวัดใกล้เคียง ซึ่งที่ผ่านมา พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว ได้รับพระมหากรุณาโปรดเกล้าฯ ให้ลงพื้นที่ตรวจติดตามการพัฒนาบึงบอระเพ็ดอย่างต่อเนื่อง ด้วยเพราะพระองค์ท่านทรงมีความห่วงใยในคุณภาพชีวิตของพสกนิกรไทย
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า จากสถานการณ์ผลกระทบของสภาวะอากาศในปัจจุบันที่พวกเรากําลังต้องเผชิญกับสภาวะโลกร้อน อากาศวิปริตแปรปรวน สะท้อนผ่านปรากฏการณ์เอลนีโญทําให้ต้องเผชิญกับสภาวะฝนทิ้งช่วง โดย "บึงบอระเพ็ด" เป็นพื้นที่หนึ่งที่ต้องประสบสภาพปัญหาจากภาวะเอลนีโญอย่างรุนแรงมาก โดยต้องขอบคุณจังหวัดนครสวรรค์ที่มีความกล้าหาญในการช่วยกันปกป้องสิ่งที่เป็นมรดกอันล้ําค่าของพี่น้องประชาชนชาวจังหวัดนครสวรรค์และคนไทยทั้งประเทศ คือ "บึงบอระเพ็ด" ให้มีสภาพแวดล้อมที่ดีและเหมาะสม มีความยั่งยืนในการที่จะรักษาความหลากหลายทางชีวภาพ ยังประโยชน์ให้กับพี่น้องชาวนครสวรรค์ และเป็นแหล่งสนับสนุนให้มีน้ําสําหรับอุปโภคบริโภคในอนาคต
"จากการติดตามการแก้ไขปัญหาของจังหวัดนครสวรรค์ ทําให้ทราบว่าในปีนี้แล้งหนัก ปริมาณน้ําในบึงบอระเพ็ด ณ วันที่ 15 สิงหาคม 2566 อยู่ในระดับวิกฤต เพียง 5.5 ล้าน ลบ.ม. แต่ระดับน้ําที่ปลอดภัย (50%) ของความจุบึง อยู่ที่ 100 ล้าน ลบ.ม. และระดับน้ําอยู่ต่ํากว่าระดับน้ําแม่น้ําน่าน โดยคาดการณ์แล้วว่าไม่มีทางที่น้ําจะเข้ามาตามธรรมชาติได้เลย ทางจังหวัดจึงได้มีมติเมื่อวันที่ 15 สิงหาคม 2566 ขอรับการสนับสนุนงบประมาณเพื่อติดตั้งระบบสูบน้ําจากแม่น้ําน่านเข้าสู่บึงบอระเพ็ด โดยเราตั้งเป้าว่าภายในเดือนกันยายน จะมีน้ําในบึงประมาณ 60 ล้าน ลบ.ม. และเดือนตุลาคมจะมีน้ํา 100 ล้าน ลบ.ม. เพื่อที่จะทําให้ระบบพืชพันธุ์และระบบนิเวศจะยังคงอยู่ ซึ่งในเวลานี้เราเหลือเวลาการสูบน้ําได้อีกเพียง 50 วัน เพราะน้ําในแม่น้ําน่านจะคงตัวถึงประมาณวันที่ 10 พฤศจิกายนแล้วก็จะแห้ง และหลังจากนั้น เราต้องมารอปริมาณฝนในปี 2567 ที่คาดการณ์ว่าจะมากกว่าปีนี้ 15% ทั้งนี้ จากการสูบน้ําเข้าบึงบอระเพ็ด ตั้งแต่วันที่ 15 สิงหาคมถึงวันนี้ ทําให้มีปริมาณน้ําแล้ว 34 ล้าน ลบ.ม. และคาดว่าจะถึงเป้าหมาย 100 ล้าน ลบ.ม. ในเดือนตุลาคม และที่น่าตกใจอีกประการหนึ่ง คือ ในวันเดียวกันของปีนี้ (23 กันยายน 2566) มีปริมาณน้ําในบึงมากกว่าปีนี้ 300 กว่าล้าน ลบ.ม. จึงต้องเพิ่มจุดสูบน้ําอีกจุดหนึ่ง คือ บริเวณประตูระบายน้ําปากคลองบอระเพ็ดแห่งนี้" นายสุทธิพงษ์ฯ กล่าวเน้นย้ําในช่วงต้น
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ด้วยความเป็นห่วงเป็นใยและมาเป็นกําลังใจให้กับชาวจังหวัดนครสวรรค์ เพื่อให้พี่น้องประชาชนได้มีคุณภาพชีวิตที่ดีจากการประกอบสัมมาชีพ ตามแนวทางการประกอบอาชีพที่เป็นมิตรกับสิ่งแวดล้อม (Bio-Circular-GreenEconomy : BCG) ซึ่งท่านผู้ว่าราชการจังหวัดนครสวรรค์ได้หารือกับผู้นําท้องที่ ผู้บริหารองค์กรปกครองส่วนท้องถิ่น ในการทําให้พี่น้องเกษตรกรผู้ปลูกข้าว ทํานา และประกอบอาชีพต่าง ๆ ได้มีความเข้าใจและไม่ทําให้น้ําในบึงบอระเพ็ดต้องเน่าเสียหรือปนเปื้อนสารพิษ เพราะเราต้องการรักษาระบบนิเวศและความหลากหลายทางชีวิภาพในบึง ทั้งพืชน้ํา สัตว์น้ํา และนก กว่า 1,000 ชนิด ให้อยู่รอดปลอดภัยจากวิกฤตเอลนีโญ ประชาชนก็ใช้น้ําร่วมกันเท่าที่จําเป็น และต้องร่วมกันในการดูแลบึงบอระเพ็ดให้ยังคงสภาพความอุดมสมบูรณ์ เพื่อให้คนอยู่ได้ สัตว์อยู่ได้ พืชอยู่ได้
""ความสําคัญอยู่ที่พี่น้องประชาชนในพื้นที่" เพราะประชาชน คือ ปัจจัยความสําเร็จและความล้มเหลว ทั้งใน "ระยะสั้น" ด้วยการหลีกเลี่ยงใช้น้ํา ใช้น้ําเท่าที่จําเป็น และ "ระยะยาว" ด้วยการประกอบอาชีพที่เป็นมิตรกับสิ่งแวดล้อม ลด ละ เลิก การใช้สารเคมี ยาฆ่าแมลง ที่อาจจะไหลลงน้ําไปทําให้บึงบอระเพ็ดเสียหาย นอกจากนี้ ให้ผู้ว่าราชการจังหวัด ทุกจังหวัด นายอําเภอทุกอําเภอ ได้ร่วมกับภาคีเครือข่าย รณรงค์ให้ทุกครอบครัวคัดแยกขยะ จัดทําถังขยะเปียกลดโลกร้อน ปลูกป่า ใช้ชีวิตอย่างเป็นมิตรกับสิ่งแวดล้อม ไม่ตัดไม้ ทําลายป่า เพื่อไม่ทําให้สิ่งที่ไม่สมบูรณ์อยู่แล้วต้องเสียหายมากขึ้น เพื่อช่วยลดปัญหาภาวะโลกร้อนซึ่งมีผลกระทบโดยตรงต่อการเกิดเอลนีโญ ทําให้น้ําในบึงบอระเพ็ดแห้งเช่นปีนี้ด้วย โดยเฉพาะอย่างยิ่งจังหวัดเหนือบึงบอระเพ็ด ที่เป็นเส้นทางไหลของแม่น้ําปิง วัง ยม น่าน มีความสําคัญทุกลุ่มน้ํา รวมถึงทุกลําคลองของจังหวัดนครสวรรค์ เพื่อทําให้บึงบอระเพ็ดเป็นมรดกทางทรัพยากรธรรมชาติและสิ่งแวดล้อม เป็น "พื้นที่ชีวิต" เป็นสมบัติอันล้ําค่าให้กับลูกหลานและคนในชาติอย่างยั่งยืนสืบไป" นายสุทธิพงษ์ฯ กล่าวในช่วงท้าย
นายชยันต์ ศิริมาศ ผู้ว่าราชการจังหวัดนครสวรรค์ กล่าวว่า จังหวัดนครสวรรค์ ได้จัดตั้งศูนย์ปฏิบัติการป้องกันและลดผลกระทบจากสถานการณ์เอลณีโญ ในพื้นที่จังหวัดนครสวรรค์ เพื่อติดตามสถานการณ์ที่อาจส่งผลกระทบก่อให้เกิดการขาดแคลนน้ําเพื่อการอุปโภค บริโภค น้ําเพื่อการประกอบอาชีพ ด้านการประมง ด้านปศุสัตว์ และการรักษาระบบนิเวศอย่างต่อเนื่องจนถึงปี 2568 โดยเฉพาะสถานการณ์น้ําในบึงบอระเพ็ด ซึ่งปัจจุบันมีระดับน้ําลดลงมาก ส่งผลกระทบต่อแหล่งน้ําต้นทุนในการผลิตประปาหมู่บ้าน และระบบนิเวศที่เป็นแหล่งเพาะพันธุ์ปลาน้ําจืดที่สําคัญของประเทศไทยในลุ่มเจ้าพระยา และลุ่มน้ําอื่น ๆ
"เพื่อเป็นการป้องกันและลดผลกระทบต่อประชาชนในพื้นที่โดยรอบบึงบอระเพ็ด จังหวัดนครสวรรค์ได้ดําเนินการเพิ่มปริมาณน้ําต้นทุนสําหรับการผลิตประปาหมู่บ้านในบึงบอระเพ็ด ที่ได้รับการสนับสนุนเครื่องสูบน้ําแรงดันสูง จํานวน 3 เครื่อง พร้อมบุคลากร และงบประมาณจากกระทรวงมหาดไทย กรมป้องกันและบรรเทาสาธารณภัย สํานักงานทรัพยากรน้ําแห่งชาติ กรมทรัพยากรน้ํา กรมชลประทาน กรมประมง และเขตห้ามล่าสัตว์ป่าบึงบอระเพ็ดมาทําการสูบน้ําจากแม่น้ําน่านผ่านคลองบอระเพ็ด ไปยังบึงบอระเพ็ด ไม่น้อยกว่า 70 วัน เพื่อเพิ่มปริมาณน้ําต้นทุนในสระผลิตประปาหมู่บ้าน ให้กับชุมชนโดยรอบพื้นที่บึงบอระเพ็ด จํานวน 8,273 ครัวเรือน 20,400 คน และทําการสูบน้ําจากโครงการระบบส่งน้ําจากแม่น้ําน่าน-บึงบอระเพ็ด ตําบลทับกฤช อําเภอชุมแสง จังหวัดนครสวรรค์ สํานักงานทรัพยากรน้ําที่ 2 ด้วยเครื่องสูบน้ําระบบไฟฟ้า เข้าพื้นที่บึงบอระเพ็ดเพื่อรักษาระบบนิเวศ ตั้งแต่วันที่ 24 สิงหาคม 2566 ถึงปัจจุบัน โดยการสูบน้ําทั้ง 2 แห่งในครั้งนี้ มีเป้าหมายในการสูบน้ําเข้าบึงบอระเพ็ดให้ได้ 60 ล้าน ลบ.ม. ภายในเดือนกันยายน 2566 และปริมาณรวม 100 ล้าน ลบ.ม. ภายในเดือนตุลาคม 2566 เพื่อให้มีปริมาณน้ําเพียงพอต่อการอุปโภค บริโภค และการรักษาระบบนิเวศ ต่อเนื่องจนถึงฤดูฝนในปี 2567" นายชยันต์ฯ กล่าวเพิ่มเติม